cyanic-selkie/wikianc huggingface dataset:
CloudSat
Cloud Profiling Radar
De Cloud Profiling Radar (CPR) ass dat eenzegt wëssenschaftlecht Instrument u Bord vum CloudSat. De Radar schafft mat enger Frequenz vu 94 GHz a moosst d'Energie, déi vun de Wolleken zeréckgeworf gëtt an Ofhängegkeet vun hirer Distanz. Doraus kënne Réckschlëss op d'Zesummesetzung vun de Wolleke gezu ginn, z. B. ob Waasser oder Äis, dra sinn. Den CPR ass ongeféier 1000-mol méi empfindlech wéi de Radar vun engem normale Wiedersatellit a ka sou och ganz déck Wolleke mat staarke Reen- a Schnéifäll duerchdréngen an detailléiert analyséieren.
International Bryozoology Association
D'International Bryozoology Association (IBA) ass eng international Associatioun, déi weltwäit d'Spezialiste vum Phylum vun de Bryozoairen oder Moosdéiercher (de: Moostiere, fr: Bryozoaires, en: Bryozoans, lat: Bryozoa) regruppéiert.
D'IBA ass am Mee 1965 zu Stockholm (Schweden) gegrënnt ginn. Hiren éischte Kongress war am August 1968 zu Milano (Italien).
Déi lëtzebuergesch Membere vun der IBA sinn d'Gaby Geimer an de Jos Massard.
Louvemont-Côte-du-Poivre
Louvemont-Côte-du-Poivre ass eng franséisch Uertschaft a Gemeng am Departement Meuse an der Regioun Grand Est.
Am Éischte Weltkrich gouf d'Uertschaft 1916 bei der Schluecht vu Verdun, komplett zerstéiert an ni méi opgeriicht, well se nom Krich als Zone rouge klasséiert war. Et war eng vun den néng komplett zerstéierten Uertschaften am Departement Meuse.
Kierch Groussbus
D'Kierch vu Groussbus ass eng kathoulesch Kierch déi zur Par Atertdall Sainte-Claire, zum Dekanat Zentrum an zu der Gemeng Groussbus-Wal gehéiert.
D'Kierch ass den hellege Péitrus a Paulus geweit, déi den 29. Juni gefeiert ginn.
Iwwer der Entréesdier steet d'Figur vun der Niewepatréinesch, der helleger Barbara.
D'Kierch steet op der Kräizung vun der (Areler Strooss) mat dem CR306 (Mierscherstrooss).
Zu der fréierer Par Groussbus huet ausser der Parkierch vu Groussbus och nach d'Kierch vun Dellen gehéiert.
Geschicht
Am Joer 1712 huet e Blëtz an de Kierchtuerm ageschloen, wourop déi ganz Kierch mam Paschtoueschhaus a mat den Archiven ofgebrannt ass. Déi nei (haiteg) Kierch gouf 1719 fäerdeg, déi Joreszuel steet och op der Fassad vum Kierchtuerm iwwer dem Agank. 1849 gouf de Kierchtuerm nees duerch e Blëtz getraff an zerstéiert. 1850 ass den Tuerm 6 m méi héich nees opgebaut ginn.
1858 huet e Moler mam Numm Kaiser, vu Stans an der Schwäiz, d'Uelegbild mat der Operstéiung vu Christus op der Réckwand vum Chouer gemoolt.
Klacken
Am Kierchtuerm hänken 3 Klacke vun 1850. Se weie 500 kg, 450 kg an 300 kg. 2 vun hinne sinn de Kierchepatréiner, den Hellege Péitrus a Paulus an den Hellege Maria a Barabara geweit. Déi 3. ass dem hellegen Donatus dédiéiert.
Saskatchewan
De Saskatchewan ass eng Provënz am Süde vum Kanada. De Saskatchewan gehéiert zanter dem 1. September 1905 zu der Kanadescher Konfederatioun. Den Numm kënnt vum Saskatchewan River, dat sengersäits vu Kisiskatchewani Sipi, e Wuert aus der Sprooch vum Indianerstamm vun de Cree, hierkënnt, an dat Floss dee séier leeft bedeit.
Geographie
De Saskatchewan grenzt am Norden un d'Nordwest-Territoiren, am Süden un d'US-Bundesstaaten North Dakota a Montana, am Westen un Alberta an am Osten u Manitoba.
Saskatchewan ass mat 651.036 km² ongeféier sou grouss wéi Frankräich, d'Benelux-Staaten an d'Schwäiz zesummen, huet knapps 1 Millioun Awunner an deemno nëmmen eng Bevëlkerungsdicht vun 1,6 Awunner pro km² (2006). 13,2 Prozent vun den Awunner sinn Indianer oder Mëschlengen (2001). Saskatchewan huet deemno vun alle kanadesche Provënzen de gréissten Undeel vun Indianer an der Gesamtbevëlkerung.
Gréisst Stied
Déi gréisst Stied sinn (a Klammeren d'Awunnerzuel am Joer 2011):
Ekonomie
De Banken- a Versécherungsekteur (17%), sou wéi och Pëtrol an Äerdgas (13%), sinn déi Branchen, déi am meeschten Ëmsaz maachen. Am Weste vun der Provënz si grouss Äerdgasfelder. D'Landwirtschaft, d'Fëscherei an d'Juegd maachen nëmme 6,5% vum PIB aus, obwuel e groussen Deel vun der Provënz aus Bëscher an Akerland besteet.
Palmyra
Palmyra (Arabesch: تدمر‎‎ Tadmor) ass eng antik semitesch Stad am haitege Syrien. Archeologesch Entdeckungen datéiere bis op d'neolithesch Period, an d'Stad gouf am fréien 2. Joerdausend virun eiser Zäitrechnung fir d'éischt dokumentéiert. Palmyra stoung ënner der Herrschaft vun ënnerschiddleche Räicher bis d'Stad am 1. Joerhonnert en Deel vum Réimesche Räich ginn ass.
D'Stad hat et duerch Handelskarawannen zu Wuelstand bruecht; d'Awunner vu Palmyra ware renomméiert Händler, déi Kolonie laanscht d'Seidestrooss etabléiert haten an iwwerall am Réimesche Räich aktiv waren. Der Stad hire Räichtum huet de Bau vu monumentale Projeten erméiglecht, wéi d'Grouss Kolonnad, de Baaltempel, oder déi markant Tuermgriewer. D'Awunner vu Palmyra waren eng Mëschung vun Amoriter, Aramäer an Araber. Der Stad hir sozial Strukture waren op Stämm ausgeluecht, an d'Awunner hu Palmyrenesch geschwat, en aramäeschen Dialekt. Griichesch gouf fir kommerziell an diplomatesch Zwecker benotzt. D'Kultur war vun der griichesch-réimescher Kultur beaflosst an huet eng distinktiv Konscht an Architektur ervirbruecht, déi Traditiounen aus dem Osten an aus dem Weste kombinéiert huet. D'Stadbevëlkerung huet u lokal Gottheeten an u mesopotamesch an arabesch Gëtter gegleeft.
De particulier à particulier
De particulier à particulier ass e franséische Film vum Brice Cauvin aus dem Joer 2006.
Ëm wat geet et am Film?
Eng Koppel, am Alter vun 30 Joer, wëll op Venedeg fueren. Am leschte Moment decidéiere si d'Rees net ze maachen…
Palmyra
Am 3. Joerhonnert war Palmyra e räiche regionalen Zentrum, dee seng maximal Muecht an den 260er Joren erreecht huet, wéi de Kinnek Odaenathus vu Palmyra géint de persesche Keeser Schapur I. gewonnen huet. D'Nofollgerin vum Kinnek war d'Kinnigin Zenobia, déi géint Roum rebelléiert huet an d'palmyrescht Räich ausgeruff huet. 273 huet de réimesche Keeser Aurelian d'Stad zerstéier gelooss. Si gouf spéider ënner dem Diokletian méi kleng nei gegrënnt. Am 4. Joerhonnert sinn d'Palmyrer zum Chrëschtentum konvertéiert an dunn zum Islam an der zweeter Hallschent vum 1. Joerdausend. Zu där Zäit goufen och d'palmyresch and d'griichesch Sprooch duerch Arabesch ersat.
Brad Dourif
De Brad Dourif, gebuer als Bradford Claude Dourif den 18. Mäerz 1950 zu Huntington am West Virginia, ass en US-amerikanesche Schauspiller.
Palmyra
Virun 273 huet Palmyra vun Autonomie profitéiert a gouf un déi réimesch Provënz Syrien gehaangen. Seng politesch Organisatioun war an den zwee éischte Joerhonnerten no eiser Zäitrechnung vum griichesche Stad-Staat-Modell beaflosst. Am 3. Joerhonnert ass d'Stad eng réimesch Kolonie ginn, wat d'Inkorporatioun vu réimesche Regierungsinstitutioune mat sech bruecht huet, éier d'Stad 260 eng Monarchie ginn ass. No hirer Zerstéierung 273 ass Palmyra e méi klengen Zentrum ënner de Byzantiner a spéider anere Räicher ginn. D'Zerstéierung vun der Stad duerch d'Timuriden am Joer 1400 huet se zu engem klengen Duerf reduzéiert. Ënner dem franséische Mandat goufen 1932 d'Awunner an dat neit Duerf mam Numm Tadmur ëmgesidelt an den ale Site ass fir Ausgruewungen zougänglech ginn.
2015 ass Palmyra ënnert d'Kontroll vum Islamesche Staat geroden, deen eng Rei Gebaier zerstéiert huet. Am Mäerz 2016 hunn d'syresch Regierungstruppen d'Stad mat Hëllef vun der russescher Loftwaff zeréckeruewert.
Chavanatte
Chavanatte ass eng franséisch Gemeng am Territoire de Belfort an der Bourgogne-Franche-Comté.
Uewerglabech
Uewerglabech och alt einfach Glabech ass eng Uertschaft an der Gemeng Noumer.
Kuckeswäertes
D'Uewerglabecher Kapell aus dem Joer 1686 steet zanter dem 11. August 1983 op d'Lëscht vum Inventaire supplémentiare vun de klasséierte Monumenter.
Sévigny-la-Forêt
Sévigny-la-Forêt ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war Sévigny-la-Forêt eng vun de Grënnungsgemengen.
Jos Bernard
De Jos Bernard, gebuer de 26. Abrëll 1924 zu Köln, a gestuerwen de 26. Januar 2020, war e lëtzebuergeschen Turner an Olympionik.
Sévigny-la-Forêt
Geschicht
D'Schluecht vu Rocroi huet sech deelweis um Territoire vun der Gemeng ogespillt.
Jos Bernard
Hien huet Lëtzebuerg op den Olympesche Summerspiller 1948 zu London vertrueden.
Hotel Rix
Den Hotel Rix war en Hotel an der Uewerstad vun der Stad Lëtzebuerg. E louch op Nr. 20 um Boulevard Royal, am Deel tëscht der Arsenalstrooss an der Avenue Monterey.
Historesches
D'Villa an där den Hotel etabléiert war huet uganks der Famill Saur-Koch gehéiert déi um Boulevard Royal de „Grand Garage Saur“ bedriwwen huet.
De Banquier Ernest Vander Linden huet d'Villa den 10. Februar 1921 zum Präis vun 195.000 Frang gesteet an ass mat senger Famill erageplënnert.
Den Ernest Vander Lindern huet och do seng Bankgeschäfter ënner der Bezeechnung “Centrale d'achat et de vente des valeurs luxembourgeoises non cotées en Bourse” respektiv “An- und Verkaufszentrale für luxemburger Wertpapiere ohne Börsennotiz“ gefouert.
Spéider huet hien och do d'belscht an d'tschechoslowakescht Konsulat gefouert.
D'Villa "Vander Linden" hat um Rez-de-chaussée en Iesszëmmer mat enger grousser Südëffnung, e grousse Salon, ee méi klenge Salon, e Büro, e Buedzëmmer, e Büro fir Leit z'empfänken an eng Kichen. Um 1. Stack ware 5 Zëmmer, an der Mansarde ware 5 zousätzlech Zëmmer.
1957 huet d'Famill Rix d'Villa kaaft fir do e Restaurant opzemaachen; méi spéit ass et och e 4-Stären-Hotel ginn. 1963 ass déi ursprénglech Villa vum Architekt Paul Retter vergréissert ginn, andeems e puer Stäck bäigebaut goufen.
Den Hotel huet 2012 seng Dieren zougemaach a gouf Enn 2013 ofgerappt ; e soll duerch en Neibau ersat ginn dee vum Architekt an Urbanist Christian de Portzamparc geplangt gouf.
Le doulos
Ëm wat geet et am Film?
Eng komplizéiert Gangstergeschicht.
Ruisseau de Labastide
De Ruisseau de Labastide och nach ruisseau de Bioulon genannt ass eng franséisch Baach am Departement Aude an der Regioun Occitanie an der natierlecher Géigend vun de Corbières.
D'Baach huet hir Quell op enger Héicht vu 690 Meter an de Bëscher vum Plateau de Lacamp an der Gemeng Clermont-sur-Lauquet, eng ronn 4 km südlech vu Labastide-en-Val. Vun der Quell aus leeft se haaptsächlech an nërdlecher Richung duerch Labastide-en-Val, fir dann no engem Laf vu 6,4 km, 600 m nërdlech vu Labastide an de Sou ze lafen.
Hiren nennenswäertsten Niewefloss ass de Ruisseau de Richard.
Brichermillen (Mutfert)
E puer Honnert Meter nordëstlech vun der Mille läit de Bricherhaff. Béid Gebaier gehéieren dem selwechte Proprietär.
Geschicht
D'Mille gëtt fir d'éischt 1689 schrëftlech ernimmt, et gëtt awer ugeholl datt op där Plaz scho laang virdrun eng Mille stoung. D'Millen huet e puermol de Besëtzer gewiesselt an ass sou och ëmgebaut a vergréissert ginn. Zanter dem Enn vum 19. Joerhonnert gehéiert se der Famill Hemmen.
Bis 1913 gouf d'Energie mat Waasserkraaft gewonnen, duerno gouf mat Elektresch geschafft. Bei enger Explosioun gouf d'Gebai 1944 schwéier beschiedegt an ass duerno an der haiteger Form nei opgebaut ginn. Mam Millebetrib gouf 1975 opgehalen, zanterhier sinn do Wunnengen ageriicht.
Den Numm Bricher kënnt vum däitsche Wuert Bruch oder och Bruchwald, wat ee suppege Bësch ass.
Wanderweeër
Iwwer d'Brichermille féiert de Circuit auto-pédestre Nummer 1, den interkommunale Wanderwee Conter / Weiler zum Tuer an den Natur-Kulturpad Conter-Siren.
Airy (Marskrater)
Den Airy ass en Aschlagkrater um Planéit Mars. E läit südlech vum Marsequator an huet e bëssi méi wéi 43 Kilometer am Duerchmiesser. Am Airy-Krater läit de Krater Airy-0, deen en Duerchmiesser vu 500 Meter huet an deen d'Lag vum Nullmeridian um Mars definéiert.
Den Airy läit bannenzeg der donkeler Meridianbucht Sinus Meridiani. Déi gouf vun den däitschen Astronomen Wilhelm Beer a Johann Heinrich Mädler bei hiren Observatiounen an den 1830er Joren als Markéierung gebraucht, déi gehollef huet d'Rotatiounsdauer vum Mars ze bestëmmen. Dat vum Beer a Mäder einfach "A" genannt Zeeche gouf 1877 vum Giovanni Schiaparelli als Nullmeridian fir seng Marskaarte festgeluecht a gebraucht. D'Date vum Mariner 9 haten 1972 eng méi genee Definitioun gebraucht a sou gouf de Krater Airy-0 fir d'Preziséierung benotzt.
Den Airy ass nom engleschen Astronom George Biddell Airy genannt.
Circinusgalaxis
D'Galaxis huet grouss Deeler vun turbulentem Gas, dat an zwéi Réng ëm den Zentrum konzentréiert ass. De baussenzege Rank ass ongeféier 700 Liichtjoer vum Galaxiszentrum ewech a weist staark Stäregebuerten. De bannenzege Rank huet e Radius vu ronn 130 Liichtjoer.
Obschonn et sech ëm eng Galaxis handelt, déi zimmlech no läit, gouf si eréischt an den 1970er-Joren entdeckt, well si vu Matière aus eiser eegener Galaxis verstoppt gëtt.
Wolfsspur
Wolfsspur ass ee Buch vun der Lëtzebuerger Schrëftstellerin Jasmine Braun.
Et war dat éischt Buch dat d'Jasmine Braun am Alter vu 17 Joer publizéiert huet. Et handelt sech dobäi ëm Jugendliteratur. D'Buch ass op Däitsch a fir Kanner a Jugendlecher vun 12 Joer u geduecht. 2011 koum dëst Buch och an Däitschland an de Verkaf an zwar ënner dem Titel Wolfsliebe - Tochter der Wildnis.
Inhalt
Dat jonkt Tikia lieft an de grousse Bëscher a Sibirien. Wéi hatt enges Daags vun der Juegd Heem kënnt, mécht et eng schrecklech Entdeckung: d'Wëllef hunn him seng Grousseltere geholl, seng lescht Familljememberen déi et nach hat. Tikia mécht sech op de Wee an d'Stad well hatt an der Wëldnes net eleng iwwerliewe kann. D'Rees dohin ass awer geféierlech, well et ass extreem kal an et lauere vill Geforen ënnerwee. Du fënnt et och nach ee jonke Wollef dee schwéier verwonnt ass. Kann d'Meedchen trotz sengem Haass op Wëllef dem Déier hëllefen? A wäert hatt an der Stad eens ginn? Eng Geschicht iwwer d'Frëndschaft tëscht engem Meedchen an engem Wollef, déi éischt grouss Léift an d'Erausfuerderung, als Kind der Wildnis an der Stad ze liewen.
Abell 370
Den Abell 370 ass e Galaxiëkoup am Stärebild Cetus.
2002 gouf och d'Galaxis HCM-6A vun enger Astronomenequipe vum Keck-Observatoire mat Hëllef vum Gravitatiounslënseneffet vum Abell 370 entdeckt. D'Galaxis war bei hirer Entdeckung deen Objet, dee bis dunn am wäitste vun der Äerd ewech, observéiert gouf.
Larry the Cable Guy
De Larry the Cable Guy, gebuer de 17. Februar 1963 zu Pawnee City am Bundesstaat Nebraska als Daniel Lawrence "Dan" Whitney, ass en US-amerikanesche Stand-up-Komiker, Countrymuseker a -sänger, Schauspiller, Synchronspriecher a Moderateur. An der Roll vum Larry spillt hien e stereotypesche Redneck mat engem spezifesche "südlechen" Accent. De Larry war Member vun der Kaméidistrupp Blue Collar Comedy Tour.
2007 huet hien de Visual Effects Society Award fir d'Vertounung vum Zeechentrickfilm Cars (2006) gewonnen.
Celle que j'aime
Celle que j'aime ass e franséische Film vum Élie Chouraqui aus dem Joer 2009.
Ëm wat geet et am Film?
D'Isabelle ass gescheet. Si huet e klenge Jong. Heemlech trefft si sech mam Antoine, ouni hirem Jong eppes vun där Liaisoun ze soen…
Magritte du cinéma
D'Magritte du cinéma sinn e belsche Filmpräis. D'Auszeechnung gëtt zënter 2011 all Februar wärend enger Zeremonie zu Bréissel verdeelt.
Frank Finlay
De Frank Finlay, gebuer de 6. August 1926 zu Farnworth an England a gestuerwen den 30. Januar 2016 zu Weybridge, war en englesche Schauspiller.
Magritte du cinéma
Et ass de Filmpräis vun der franséischsproocheger belscher Filmindustrie. De flämesche Pendant sinn d'Ensors, deenen hir Zeremonie all Joer am Januar organiséiert gëtt. Schonn tëscht 1986 an 2005 gouf et e gemeinsame belsche Filmpräis, de Prix Joseph-Plateau.
De Präis ass nom belsche Moler René Magritte benannt.
D'Membere vun der belscher Filmakademie Académie André Delvaux wielen d'Nominéiert an d'Gewënner an den insgesamt 23 Kategorien.
Frank Finlay
Hien huet a bekannte Filmer matgespillt, wéi The Shoes of the Fisherman (1968) vum Michael Anderson, The Three Musketeers (1973) vum Richard Lester, The Four Musketeers (1974) och vum Richard Lester an The Molly Maguires (1970) vum Martin Ritt mam Sean Connery -
Siran (Cantal)
Siran ass eng Gemeng am franséischen Departement Cantal an der Regioun Auvergne-Rhône-Alpes.
Medley Jukebox
Medley Jukebox war eng lëtzebuergesch Rockband.
Bandgeschicht
D'Grupp ass aus der Band Myein ervirgaang, déi sech am Summer 2004 opgeléist huet. Ouni Sänger hunn den Andrea Fiorucci, de José Dos Santos an den Hugo Jaeger 2005 Medley Jukebox gegrënnt an am selwechte Joer mam Charel Stolz den instrumentalen Album Tinki Winki Was a Pornstar erausbruecht.
2006 ass de Sänger Steve Birtz derbäikomm, mat deem den zweeten Album Francis 4 Coppola opgeholl gouf. En ass 2007 an Däitschland erauskomm. Zu Lëtzebuerg hat den Album seng Releaseparty den 11. Mee 2008 zu Tënten um Food for Your Senses, éier d'Grupp Concerten an der Groussregioun gespillt huet. Duerno sinn de Bassist Guido Zanchi an de Keyboarder Tom Goedert an d'Band komm.
De 14. Mee 2010 huet Medley Jukebox de Release vum Konzeptalbum The Art of Letting Go am Melusina gefeiert. , Am Summer 2010 huet d'Band um Netrock-Festival deelgeholl, dee vun der Brasserie Diekirch a vun der Rockhal organiséiert gouf. Si hu 15 Minutte live iwwer Internet gespillt an de Jurypräis gewonnen a kruten d'Méiglechkeet, eng EP mat véier Lidder gratis am Studio vun der Rockhal opzehuelen.
De 17. Juni 2011 ass déi EP mam Titel Doll Orchestra erauskomm. D'Grupp huet se op hire Concerte verdeelt an se gratis zum Eroflueden op de Site Bandcamp gestallt. Fir d'Singleauskopplung Cannonball huet de Regisseur Max Hochmuth e Museksvideo mat der Band gedréint.
Hire leschte Concert hunn d'Membere vu Medley Jukebox den 12. November 2011 um Mess for Masses gespillt éier sech d'Grupp sech getrennt huet.
Ma'adim Vallis
De Ma'adim Vallis ass ee vun de gréisste Canyonen um Planéit Mars a mat 700 Kilometer Längt bedeitend vill méi laang wéi de Grand Canyon. Hien huet eng Breet vun 20 Kilometer an eng Déift vun 2 km. De Canyon leeft vun enger südlecher Flaachlandregioun aus, no Norden a geet do an de Krater Gusev no beim Equator.
De Ma'adim Vallis war warscheinlech vu fléissendem Waasser an der fréier Marsgeschicht bedeckt.
Ma'adim (מאדים) ass den hebräeschen Numm vum Mars.
Louis Kuschmann
De Louis Kuschmann, gebuer 1852 a gestuerwen den 3. November 1921 an der Stad Lëtzebuerg, war e lëtzebuergesche Moler.
Seng Biller haten dacks Sujeten aus de Beräicher Militär a Gendarmerie, oder och der Monarchie, als Theema.
Hubert Berg
Den Hubert Berg, gebuer den 19. Oktober 1825, zu Weimeschkierch an der fréierer Gemeng Eech a gestuerwen den 29. Juli 1903 an der Stad, war e lëtzebuergesche Moler an Zeecheprofesser.
Säi Liewen
Den Hubert Berg huet säi Secondaire am Stater Kolléisch ugefaangen an no der Ve opgehalen. Hien huet seng Grondkenntnesser iwwer d'Zeechne beim Jean-Baptiste Fresez geléiert.
Ouni op d'Universitéit gaangen ze sinn, krut hien 1846, am Alter vun 21 Joer, eng Nominatioun als Maître de dessin an der École moyenne et industrielle zu Iechternach. 1856 gouf hien Zeecheprofesser an der selwechter Schoul. Weider Nominatioune waren: Professeur de 2e classe zu Iechternach (1874) an an der Stad (1879) an duerno Professeur de 1re classe (1889).
Tëscht 1856 an 1868 war hien och nach Chargé de cours an der École agricole de l'État, wou hien eng ganz Rëtsch verschidde Fächer (Zeechnen, Kalligraphie, Mathematik, Däitsch, asw.) enseignéiert huet.
Als Passionéierte vun der Architektur gouf den Hubert Berg 1857 als Member an der deemoleger Société pour la recherche et la conservation des monuments historiques opgeholl an huet vun do un Zeechnunge vun den Iechternacher Antiquitéite gemaacht, dacks zesumme mat den Historiker Jean-Pierre Brimmeyr a Jean Engling.
Säi gréisste kënschtleresche Succès war, datt seng Zeechnung vum Chouer vun der Iechternacher Basilika deen zesummegefall war, den 12. Januar 1861 an der bekannter franséischer Wochenzeitung L'Illustration publizéiert gouf.
Den Hubert Berg ass 1897 an d'Pensioun gaangen an den 29. Juli 1903 gestuerwen. Hien ass um Kierfecht vun Iechternach begruewen.
Taillette
Taillette ass eng franséisch Gemeng an den Ardennen an der Regioun Grand Est.
Geschicht
D'Gemeng Taillette gouf 1841 gegrënnt, doduerch datt Rocroi e Batz ofgeknäppt krut.
Am Zweete Weltkrich koum et zu Taillette zu engem trageschen Accident. Zwéin Halifaxbomberen ware sech onglécklecherweis ze no komm, sou datt se sech ze pake kruten an doropshin erofgefall sinn, woubäi véierzéng Mann d'Liewe verluer hunn.
Gena Rowlands
D'Virginia Cathryn "Gena" Rowlands, gebuer den 19. Juni 1930 zu Madison am Wisconsin, ass eng US-amerikanesch Schauspillerin.
Si huet 1954 de Schauspiller John Cassavetes bestuet, dee s'op der Konschtakademie zu New York kennegeléiert hat. Si blouwe bis zum Cassavetes sengem Doud, 1989, zesummen, a si hat mat him dräi Kanner, déi allen dräi Regisseure sinn.
Bis d'Enn vun den 1950er Joren huet d'Gena Rowlands Theater gespillt. Hiren éischte Film war 1958 dem José Ferrer säin High Cost of Loving.
Si huet an 10 Filmer vun hirem Mann John Cassavetes matgespillt, dorënner A Woman Under the Influence (1974) a Gloria (1980), fir déi s'eng Oscar-Nominéierung krut. Och a Filmer vun hirem Jong Nick Cassavetes huet si matgespillt, zum Beispiel an Unhook the Stars.
Léon Morin, prêtre (Film)
Léon Morin, prêtre ass e franséisch-italieenesche Film vum Jean-Pierre Melville aus dem Joer 1962 no engem Roman vun der Béatrix Beck.
Ëm wat geet et am Film?
An enger klenger Stad fuerdert eng jonk net gleeweg Witfra e Paschtouer mat Diskussiounen iwwer d'katholesch Relioun eraus…
Cunelières
Cunelières ass eng franséisch Gemeng am Territoire de Belfort an der Bourgogne-Franche-Comté.
Eisebunnsstreck Athus-Bertrix-Libramont
D'Infrabel-Linn 165 ass eng belsch Eisebunnsstreck déi vu Libramont op de W bei Attem féiert. Um W deelt se sech a leeft lénkser Hand op Attem a rietser Hand op d'franséisch Grenz bei Mont-Saint-Martin.
Zesumme mat der Streck 166 Bertrix-Dinant bilt se déi sougenannt Athus-Meuse.
Entwécklung
Aus wirtschaftleche Grënn, notamment wëll déi international Gidderzich hei ongestéiert fuere kënnen, ass de gréissten Deel vun der Streck zanter dem 15. Oktober 2002 mat enger 25 kV 50 Hz Catenaire ekipéiert. D'Grenz fir an de Gläichstroumreseau läit zu Recogne bei Libramont.
De ganze Giddertrafic Belsch - Lëtzebuerg gëtt haut iwwer d'Linn 165 ofgewéckelt a wëll d'Gidderzich dobäi an der Belsch iwwer den 3kV Reseau musse fuere fir op d'Athus-Meuse ze kommem, gëtt de Giddertrafic exklusiv vun CFL 3000 an SNCB T13 gefuer.
Den Eisebunns-W bei Éibeng
Nieft dem Containerterminal vun Attem läit de W vun Éibeng deen déi bis dohin zweegleiseg Linn an 3 Deeler spléckt. Lénks geet et iwwer Attem op Arel, an der Mëtt leeft déi sougenannten 'Éibenger Kéier' op Rodange a riets geet et op Mont-Saint-Martin.
Och wann en Eisebunns-W u sech schonn eng Raritéit ass, sou ass deen zu Éibeng schonn eleng duerch seng Geschicht interessant.
Rot vun de Gemengen a Regiounen an Europa
De Rot vun de Gemengen a Regiounen an Europa, gekierzt RGRE (offiziell Conseil des communes et régions d'Europe), ass eng Asbl déi sech fir e vereent Europa asetzt, dat op der Autonomie vun de Gemengen a Regiounen an der Demokratie opgebaut ass.
Eisebunnsstreck Athus-Bertrix-Libramont
Den Eisebunns-W bei Éibeng
Ier d'Linn elektrifizéiert war, hu béid Gleiser vun der Linn 165 op Attem gefouert an all Zuch fir op Rodange huet missen zu Attem Kapp maachen. 1994 ass dunn d'Éibenger Kéier gebaut ginn an d'Gidderzich konnten direkt op Rodange fueren, deemools waren dat meeschtens Zich déi d'Produite vun der Stolindustrie an der Minettsgéigend op Antwerpen gefouert hunn. D'Zich aus der Belsch fir an d'Frankräich hu weiderhi missen zu Rodange oder Beetebuerg Kapp maachen.
2004 ass, am Kader vun der Elektrifizéierung vun der Streck, eng Ofzweigung Éibeng - Mont-Saint-Martin gebaut ginn. Et huet zwar virdru schonn eng Linn bestanen, mä de maroden Zoustand vun de Schinnen an déi ongënschteg Lag par Rapport zur Linn 165, huet en Neibau méi effektiv gemaach.
Rot vun de Gemengen a Regiounen an Europa
Déi ronn 150 000 Membere vum RGRE sinn a 55 Associatioune bannent de Memberstaate vum Europarot ënnerdeelt. Den RGRE ass domat déi gréisst Associatioun vu lokalen a regionale Vereenegungen an Europa.
Den RGRE ass déi europäesch Sektioun vun der weltwäiter Organisatioun Cités et gouvernements locaux unis.
Eisebunnsstreck Athus-Bertrix-Libramont
Zich déi iwwer d'Linn 165 fueren
D'Linn 165 ass an der Haaptsaach eng Gidderstreck, déi eréischt relativ rezent (2006) och vu Persounenzich befuer gëtt.
Um Spaweck
D'Linn 165 op belrail.be
Rot vun de Gemengen a Regiounen an Europa
De President vum RGRE ass zanter Dezember 2016 den Italieener Stefano Bonaccini, Generalsekretär ass de Fabrizio Rossi. D'Generalsekretariat vum RGRE ass zu Bréissel.
Lëtzebuerg am Rot vun de Gemengen a Regiounen
D'Lëtzebuerger Member-Associatioun am RGRE ass de Syvicol.
Déi sechs gewielt Vetrieder sinn :
D'Aktivitéite vum RGRE
D'Aktivitéite vum RGRE dréien ëm 5 Themeberäicher:
Jumelage vun Uertschaften
Den RGRE këmmert sech och besonnesch ëm säi Reseau vu ronn 26.000 Jumelagen a ganz Europa. An dësem Punkt schafft de RGRE enk mat der Generaldirektioun „Bildung a Kultur” vun der Europäescher Kommissioun zesummen.
Fir den RGRE, waren d'Jumelagë schonn ëmmer e gutt Instrument fir de Bierger iwwer déi national Grenzen ewech Europa méi no ze bréngen an e Mëttel fir e vereent a friddlecht Europa mat der Ënnerstëtzung vun der Bevëlkerung opzebauen.
Ottavia Piccolo
Bekannt Filmer mat der Ottavia Piccolo sinn Il Gattopardo (1963) vum Luchino Visconti, Mado (1976) vum Claude Sautet a La famiglia (1987) vum Ettore Scola.
Delaunay (Moundkrater)
Den Delaunay ass en Aschlagkrater op der viischter Moundsäit, ëstlech vum Mare Nubium. Hie läit nordëstlech vum Krater La Caille a südwestlech vum Krater Faye. De Krater ass staark erodéiert an de Rand ass wéinst spéideren Aschléi déi sech iwwerlagert hunn nëmme schlecht auszemaachen.
NEAT
NEAT ass eng Ofkierzung fir:
Delaunay (Moundkrater)
De Krater gouf 1935 vun der I.A.U. nom franséische Mathematiker an Astronom Charles Eugène Delaunay genannt.
La Ségalassière
La Ségalassière ass eng Gemeng am franséischen Departement Cantal an der Regioun Auvergne-Rhône-Alpes.
Manou Schauls
An der Saison 1997/98 war de Manou Schauls beim Swift Hesper, an duerno bis 2007 bei der Jeunesse Esch a schliisslech vun 2007 bis 2009 beim FC Déifferdeng 03.
Josef von Báky
De Josef von Báky, gebuer den 23. Mäerz 1902 zu Zombor a gestuerwen den 28. Juli 1966 zu München, war en ungaresche Filmregisseur a Filmproduzent.
Dem Joseph von Baky seng bekanntst Filmer si Münchhausen (1943) mam Hans Albers a Robinson soll nicht sterben (1957) mam Horst Buchholz a Romy Schneider.
Ces amours-là
Ces amours-là ass e franséische Film vum Claude Lelouch aus dem Joer 2010.
Ëm wat geet et am Film?
Am Zweete Weltkrich verléift d'Ilva, eng franséisch Fra, sech an däitschen Zaldot. Nom Krich an e schwaarzen an an e wäissen US-amerikaneschen Zaldot…
Belmontet
Montcuq ass eng franséisch Uertschaft a fréier Gemeng am Departement Lot, an der Regioun Occitanie.
Versus You
Versus You ass e lëtzebuergescht Punk-Rock, Pop-Punk Quartett. D'Grupp gouf 2005 vum Eric Rosenfeld a Giordano Bruno gegrënnt. 2014 huet Le Quotidien d'Grupp mat hirer bal 10-järeger Geschicht als eng "Institutioun an der Lëtzebuerger Rock-Zeen" ("une institution de la scène rock locale") beschriwwen. Se hu véier Alben an ee Split-Album zesumme mat White Flag verëffentlecht a sinn international getourt.
Den Ufank: Marathon (2006)
Den Eric Rosenfeld an den Giordano Bruno, zwéi laangjäreg Frënn an alle béid Museker, hate schonn an anere lëtzebuergesche Gruppe gespillt. Den Eric Rosenfeld war ënner anerem Gittarist a Sänger bei Rise-Up an den Giordano Bruno Bassist bei The Last Millennium Suckers. Zesummen hu se bei Broken Stars musizéiert, sou datt den Eric Rosenfeld, dee schonn eng Handvoll Lidder geschriwwen hat, net laang gebraucht huet, fir den Giordano Bruno dervun z'iwwerzeegen, a senger neier Band Versus You de Bass ze spillen. E puer Woche méi spéit ass dunn de Pit Romersa op der Batterie nach derbäikomm, mat deem si 2006 hiren éischten Album Marathon bei Fond of Life Records verëffentlecht hunn. Kuerz drop huet de Pit Romersa d'Grupp nees verlooss fir sech méi senger Haaptgrupp Eternal Tango ze widmen.
This Is The Sinking (2008) an éischt Tournée
De Pit gouf duerch de Mike Lahier ersat, mat deem och den zweeten Album opgeholl gouf. Obwuel dësen Album den Titel This Is the Sinking ("Dëst ass den Ënnergang") dréit, huet en der Grupp grouss Opmierksamkeet bruecht. D'Singleauskopplung The Hotel Room huet et bis op déi zweet Plaz am Eldoradio Chartbreaker gepackt. Op d'Releaseparty vum Album, deen um Museklabel Winged Skull verëffentlecht gouf, koume méi wéi 900 Leit. Dat selwecht Joer huet Versus You och um Rock-A-Field Festival zu Réiser gespillt.
No enger éischter Tournée duerch Däitschland, d'Belsch, Holland an Italie koum de Gittarist Jimmy Leen, dee spéider en zweete Komponist gouf, bei d'Grupp. Si hunn als Virgrupp fir No Use For A Name a The Flatliners gespillt, mat deenen se sech schnell ugefrënnt hunn. Nom leschte Flatliners-Concert huet de Mike Lahier d'Grupp wéinst perséinlechen Differenze verlooss. Den Aloyse Weyler koum als drëtte Batteur just zur Zäit fir déi éischt Osteuropa- a Russland-Tournée bei d'Grupp. Si hu Concerte mat NOFX, Propaghandi, Only Crime, White Flag a Bayside gespillt.
The Mad Ones (2009) a Levitate the Listener (2011)
2009 koum den Album The Mad Ones eraus, dee mam Charel Stoltz an den Holtz Studios zu Tënten opgeholl gouf. En ass um Label Granny Records an Zesummenaarbecht mat Fond of Life Records erauskomm. Den Titel ass eng Referenz op dem Eric Rosenfeld seng Inspiratiounsquell, den amerikanesche Schrëftsteller Jack Kerouac.
René Wheeler
De René Wheeler, gebuer als René Alfred Wheeler den 8. Februar 1912 zu Paräis a gestuerwen den 11. Dezember 2000 zu Equemauville war e franséische Schauspiller, Dréibuchauteur a Filmregisseur.
Versus You
The Mad Ones (2009) a Levitate the Listener (2011)
No enger zweeter Tournée duerch Osteuropa a Russland a sëllege Concerten, ënner anerem erëm um Rock-A-Field, huet och den Aloyse Weyler d'Grupp verlooss. De Jerry Kirpach, e Frënd vun der Grupp, huet déi fräi Positioun op der Batterie iwwerholl.
Mat him hu si d'Single This War Is Like a Drug to You! (Nummer 2 am Eldoradio Chartbreaker) a sechs weider nei Lidder fir de Split-Album mat White Flag opgeholl, deen 2011 mam Titel Levitate the Listener bei Long Beach Records a G Chord Records verëffentlecht ginn ass. Dat selwecht Joer hu si Concerte mat Alkaline Trio, Strike Anywhere, Dear Landlord a Star Fucking Hipsters gespillt. 2011 hu si d'Bün mat Gruppe wéi Adolescents, Mike Herrera vun MxPx, Dead to Me, The Casualties a Rise Against gedeelt an hunn eng Europatour mat White Flag gespillt.
2012 gouf Versus You aus méi wéi 500 Gruppen ausgewielt, fir um Groezrock Festival an der Belsch ze spillen. Mam Laangzäit-Produzent Charel Stoltz hu si 2012 d'Single Happy Yet?! (Nummer 10 am Eldoradio Chartbreaker) opgeholl a sinn a Schweden gefuer, fir mam Produzent Chips Kiesbye, dee scho mat Millencolin a The Hellacopters zesummegeschafft huet, hire véierten Album opzehuelen.
Am Fréijoer 2013 huet den Jimmy Leen d'Grupp verlooss fir sech ganz sengem neien Projet Fox ze widmen. Hie gouf duerch dem Giordano säi méi jonke Brudder Dario Bruno, deen ënner anerem bei Extinct, Nervous Chillin an och The Last Millennium Suckers gespillt huet, ersat. Concerte mat Strung Out, Black Flag, The Manix a Jimmy Eat World goufe gespillt.
Moving On (2014)
D'Lidd Be Better Than Me, op deem déi schweedesch Sängerin Hannah Smallbone am Chouer ze héieren ass, huet et Ufank 2014 an d'Top 50 vun de Lëtzebuerger iTunes Charts an op déi éischt Plaz vun de Lëtzebuerger iTunes Rock-Charts gepackt. Den Album Moving On ass bei Flix Records an Zesummenaarbecht mat G Chord Records an Noiseworks Records erauskomm. E gouf schonn 2012 an de Music-A-Matic Recording Studios zu Göteborg mam Produzent Chips Kiesbye opgeholl a vum Henryk Lipp gemëscht a gemastert. Den Artwork vu Moving On ass wéi scho bei den Albume Marathon a Levitate The Listener nees vum Kim "The Butcher" Schreiner. Déi offiziell Releaseparty war de 15. Februar 2014 am Atelier.
Den 12. Mee 2014 huet Versus You op hirer Facebook-Säit bekannt ginn, datt si bei Bomber Music UK ënnerschriwwen hätten. Den Album Moving On gouf den 21. Juli 2014 och an England verëffentlecht a vum 18. bis de 26. Juli hu Versus You d'Moving On......To the UK Tour gespillt. De 5. Oktober 2014 hu si d'Lidd "Sunny Afternoon", eng Coverversioun vun de brittesche Punk-Legenden The Kinks op hir Facebook-Säit gepost. D'Lidd war virun e puer Joer bei enger Prouf entstan a gouf mat engem Handy opgeholl. Zanter dem 20. Oktober 2014 ass den Album Moving On a weider CD'e vun der Grupp och a Frankräich iwwer de Plackelabel Guerilla Asso ze kréien.
2014 ass Versus You duerch Däitschland, Éisträich a Groussbritannien getourt fir den Album Moving On bekannt ze maachen.
Pet Sematary, e Ramones-Cover, gouf den 31. Mäerz 2015 op YouTube verëffentlecht, d'Lidd gouf 2010 vum Eric Rosenfeld an Jimmy Leen, dem deemolege Gittarist, opgeholl a gemëscht. Den Jimmy huet Batterie gespillt an den Eric Gittar, Bass an huet och gesongen.
2015 goufe s'ausgewielt, fir um Eurosonic-Festival zu Groningen an Holland ze spillen. Eng zweet UK-Tournée gouf vum 3. bis zum 11. Abrëll 2015 gespillt a Versus You gouf als eng vun den éischte Gruppe fir de Punk Rock Holiday Festival zu Tolmin a Slowenien am Summer 2015 ausgewielt.
Den 10. Mee 2015 huet Versus You op YouTube d'Lidd "Go Ahead and Cry", e Cover vu Sky Saxon & The Electra-Fires, verëffentlecht. D'Lidd gouf virun e puer Joer fir e Sky Saxon Tribute-Album, deen awer ni realiséiert gouf, opgeholl. De Bill Bartel aka Pat Fear vu White Flag war den Initiator fir dësen Tribute-Album, ass awer de 24. September 2013 gestuerwen.
Zéngte Bandjubiläum (2015)
Den 18. Oktober 2015 hu Versus You hiren zéngte Bandjubiläum ënner dem Motto: VERSUS YOU "10 years later, Old & Bald" (VERSUS YOU "10 Joer spéider, al & plakäppeg") am De Gudde Wëllen an der Stadt gefeiert. Mat vun der Partie waren déi lëtzebuergesch Instrumental Band The Majestic Unicorns From Hell an dat lëtzebuergescht Hip-Hop-Duo Freshdax.
Rocket To Rushmore (2016)
De 16. Juli 2016 hu Versus You zesumme mat den zwou befrënte Bands Killtime aus Italien a The Gamits aus den USA 3 Lidder (1 Lidd vu jiddwer Band) op enger 7" Vinyl EP, déi op 333 Kopië limitéiert ass, Rocket To Rushmore, verëffentlecht.
Birthday Boys EP (2017)
Versus You hunn de 26. September 2017 iwwer Facebook, d'Verëffentlechung vun hirer neier EP Birthday Boys bekannt ginn. Déi éischt Single op der neier EP, déi Birthday Boy heesscht, gouf den 10. Oktober 2017 um Hallefnuecht op YouTube als sougenannte Lyric Video verëffentlecht. Den 11. November 2017, war de Release Festival vun zwou Auer mëttes un am Sang a Klang am Pafendall. Versus You gouf dobäi vun follgende Gruppen ënnerstëtzt: Mind Rebellion (L), Weakonstruction (L), All The Way Down (L), Cosmogon (L), Not Scientists (F), The Majestic Unicorns From Hell (L), Everwaiting Serenade (L) an Guerilla Poubelle (F).
Times Of War / Let's Make Love EP (2018)
Den éischten August 2018 hunn Versus You eng nei EP Times Of War / Let's Make Love digital op Bandcamp verëffentlecht.
Worn And Loved (2019)
Mat der Single Fall Apart, dèi de 15. Januar 2019 verëffentlecht gouf, hu Versus You hire sechsten Album Worn And Loved ugekënnegt, deen de 15. Mäerz 2019 erauskoum.
Stil
Versus You beschreiwen hire Museksstil selwer sou: "Eise Songwriting ass zimmlech vu Berkley-, Minneapolis- an Chicago- Punkgruppe wéi Crimpshrine, Fifteen, Jawbreaker, The Replacements, Hüsker Dü an Naked Raygun a villen aneren 90er-Punkgruppen inspiréiert, awer och net-Punkgruppe wéi Big Star, Tom Petty & The Heartbreakers, The Kinks an de Paul Westerberg gehéieren zur Inspiratiounsquell. Mir versichen éierlech an trei mat eis selwer an allen aneren ze sinn, heiansdo geléngt et eis an heiansdo scheitere mer lamentabel. Mir hunn ni e Frang well mir alles wat mer hunn an dës Grupp stiechen. Den Numm "Versus You" bedeit absolut näischt!"
Barrage vum Goul
De Barrage vum Goul ass eng kleng Boustaumauer am Dall vum Goul. Et ass e Barrage mat Iwwerlaf op der Kroun iwwer déi eng Foussgängerbréck féiert, déi och vu Reider ka benotzt ginn.
Versus You
Nieweprojeten
Den Eric Rosenfeld ass och de Gittarist a Sänger vunn der Grupp Adoptees an huet e Soloprojet, deen den Numm Communicaution dréit, wou hie zanter 2004 gréisstendeels akustesch Kompositioune spillt. Hie war och an de Gruppe Rise-Up, Broken Stars, The Last Millennium Suckers an TimeSickness aktiv. Zesumme mam Batteur Ben Clement, spillt den Eric Rosenfeld am Projet The Cutting Word lyresch Texter a Gedichtsform.
Den Giordano Bruno bedreift d'Plackelabele G Chord Records an Noiseworks Records. Hie war och bei Broken Stars a bei The Last Millennium Suckers aktiv.
Barrage vum Goul
Et ass keng elektresch Zentral beim Barrage, well en ass just geduecht fir de Séi vum Barrage vu Couesques hëllefen ze fidderen. Dofir gouf eng ronn 3.300 Meter laang ënnerierdesch Gallerie ugeluecht.
Lannen
D'Lannen (Tilia) sinn eng Planzegattung an der Ënnerfamill vun den Tilioideae bannent der Famill vun de Malvaceae.
D'Lanne si Beem, déi am Wanter hir Blieder verléieren. Si wuesse sympodial a kënnen, jee no Aart, tëscht maximal 15 a 40 Meter héich ginn. Den décksten Duerchméisser variéiert, och jee no Aart, tëscht engem an 1,8 Meter. Lanne kënne bis zu dausend Joer al ginn.
Lanne kënne sech generativ (Bestäubung duerch Insekten) a vegetativ vermehren.
Et gëtt, jee nodeems wéi gezielt gëtt, tëscht 20 bis 45 Aarte vu Lannen (wouvunner d'Hallschecht a China virkënnt). A Mëtteleuropa sinn et virun allem d'Summer- (Tilia platyphyllos) an d'Wanterlann (Tilia cordata), an eng Krâizung vun deenen zwou (Tilia × europaea), déi virkommen, am Osten och nach d'Sëlwerlann.
Lannenholz gëtt gär gebraucht fir ze schnëtzen an ze modelléieren.
Kulturgeschichtlech spillen d'Lannen an Europa eng wichteg Roll; bei de Germanen an de Slawen hu s'als hellege Bam gegollt. Dacks gouf et an den Dierfer eng al Lann op enger zentraler Plaz, wou verschidden Evenementer ofgehale goufen. Och gëtt et d'Traditioun, fir un en Evenement ze erënneren, eng Lann ze planzen. Zu Lëtzebuerg z. B. huet de Groussherzog Jean 1989, fir de 25. Joresdag vu senger Trounbesteigung, all Gemeng am Land e jonke Lannebam geschenkt. Déi sougenannt Fräiheetsbeem zu Lëtzebuerg ware meeschtens och Lannen.
Paris Connections
Paris Connections! ass e brittesche Film vum Harley Cokeliss no engem Roman vun der Jackie Collins aus dem Joer 2010.
Denney
Denney ass eng franséisch Gemeng am Territoire de Belfort an der Bourgogne-Franche-Comté.
Elleren
D'Elleren (Alnus) sinn eng Planzegattung an der Famill vun de Bierkeplanzen (Betulacaeae).
CR311
Den CR311 ass e Chemin repris am Kanton Réiden a geet vun der N23 bei Flatzbuer a westlecher Richtung bis op Roumecht.
Den CR311 ass ronn 5,0 km laang.
Arthur Penn
Den Arthur Penn, gebuer de 27. September 1922 zu Philadelphia a gestuerwen den 28. September 2010 zu New York, war en US-amerikanesche Filmregisseur a -produzent. Hie gouf virun allem bekannt duerch seng Filmer Bonnie and Clyde a Little Big Man.
Nodeem de Pen eng Zäitchen Televisiounsfilmer gedréint huet, huet hien 1958 fir säin éischte Spillfilm The Left Handed Gun Regier gefouert; e Western mam Paul Newman an der Haaptroll. Säin nächste Film war iwwer déi blann an daf Helen Keller, The Miracle Worker (1962). 1959 hat hie schonn Regie beim Theaterstéck mam Theema Regie gefouert. 1965 koum säi Film Mickey One mam Warren Beatty eraus. 1966 huet e The Chase mam Robert Redford gedréint. 1967 koum Bonnie and Clyde eraus, 1969 Alice's Restaurant an 1970 Little Big Man mam Dustin Hoffman.
An den 1970er huet den Arthur Penn beim Thriller Night Moves (1975, mam Gene Hackman) a bei der Westernkamméidistéck The Missouri Breaks (1976, mam Jack Nicholson) Regie gefouert.
An den 1980er Jore koumen ë. a. Target an Dead of Winter no, déi manner Succès haten.
Hie war de Brudder vum Fotograf Irving Penn
Ensors
D'Ensors sinn déi wichtegst Filmpräisser vu Flandern. Si sinn nom belsche Graveur a Moler James Ensor benannt a ginn zënter 2010 all Joer am Januar um leschten Dag vum Filmfestival Oostende verdeelt.
D'Ensors gi vun der TV- a Filmakademie Ensor Academie organiséiert, déi och d'Gewënner auswielt. 2010 an 2011 hunn d'Ensors nach Vlaamse Filmprijzen (Flamännesch Filmpräisser) geheescht. Si sinn de Successeur vum fréiere belsche Filmpräis Prix Joseph-Plateau. D'franséischsproocheg Gemeinschaft an der Belsch huet mat de Magritte du cinéma zënter 2011 hiren eegene Filmpräis.
Zënter 2018 ginn och Fernseeprogrammer geéiert.
D'Präisstatu gouf vum Kënschtler Yves Velter vun Oostende entworf a stellt e Mann ouni Gesiicht duer.
Saint-Victor (Cantal)
Saint-Victor ass eng Gemeng am franséischen Departement Cantal an der Regioun Auvergne-Rhône-Alpes.
The Comfort of Strangers (Film)
The Comfort of Strangers ass en US-amerikanesch-brittesch-italieenesche Film vum Paul Schrader aus dem Joer 1990 no engem Roman vum Ian McEwan.
Ëm wat geet et am Film?
D'Mary an de Colin maache Vakanz zu Venedeg. Si veriere sech een Owend an enger verloossener Strooss a begéinen do dem Robert. An enger Bar erzielt de Robert hinnen d'Geschicht vu senger Famill…
Space Surveillance Telescope
D'Space Surveillance Telescope ass e Spigelteleskop mat enger Apertur vun 3,5 m an engem Siichtfeld vun 3,5°. D'Teleskop gouf vun der DARPA fir d'Observatioun vu Satellitten, Weltraumdreck an aner äerdno Objeten entwéckelt a goung Ufank 2011 a Betrib. D'Teleskop steet op der „White Sands Missile Range“ am US-Bundesstaat New Mexico; d'Entwécklung huet 110 Mil. US-Dollar kascht.
D'Teleskop huet en opteschen Opbau mat dräi Spigelen, deen als Paul-Baker, Paul-Willstrop oder Mersenne-Schmidt bezeechent gëtt, gefollegt vun engem méilënsegen Korrekter a gläicht dem Large Synoptic Survey Telescope, huet awer iwwer entspriechend zu der Bildkrëmmung geformte CCD-Bildsensoren.
Edward Singleton Holden
Den Edward Singleton Holden, gebuer de 5. November 1846 zu St. Louis, Missouri a gestuerwen de 16. Mäerz 1914 zu West Point, USA war en US-amerikaneschen Astronom.
Den Holden hat Mathematik an Astronomie zu Washington D.C. studéiert an och do graduéiert. 1866 koum hien als Kadett op d'US-Militärakademie zu West Point a gouf 1871 Läitnant an der Artillerie. Hie gouf dann 1872 dem Ingenieurscorps zougedeelt. Gläichzäiteg war e Léiermeeschter op der Militärakademie. 1873 ass en aus der Arméi ausgetrueden a gouf Professer fir Mathematik an der Marinn an ass doropshin dem United States Naval Observatory zu Washington zougedeelt ginn.
Als Observateur zu Washington war hien haaptsächlech mat Observatiounen um neie 26-Zoll-Teleskop beschäftegt, woubäi säin Haaptintressi den Niwwelflecken (Galaxien an de Stärekéip) gegollt huet. Aus där Zäit ass säi Wierk Monograph of the Central Parts of the Nebula of Orion (Washington 1882). Dora weist en no, datt den Orionniwwel zanter 1758 wuel keng Ännerung vun der Form hat, awer seng Hellegkeet geännert hat - e fréit Indiz fir rezent Stäregenesis.
1881 gouf den Holden Professer vun der Astronomie an Direkter vum Washburn-Observatoire vun der University of Wisconsin zu Madison, 1886 President vun der Universitéit vu Kalifornien a gläichzäiteg Direkter vum Lick-Observatoire. Aus deem Amt ass hien 1898 nees ausgetrueden.
Den Holden ass och Matgrënner vun der Astronomical Society of the Pacific. 1901 goung hien nees zeréck op West Point an huet do als Bibliothecaire geschafft, fir sech der wëssenschaftlecher Schrëftstellerei a Rou hinzeginn.
Den Edward Singleton Holden ass de 16. Mäerz 1914 als Bibliothecaire zu West Point gestuerwen.
Kaiser-Lothar-Preis
De Kaiser-Lothar-Preis ass e Konschtpräis, deen zënter 1958 vun der Europäischen Vereinigung Bildender Künstler aus Eifel und Ardennen (EVBK) an Zesummenaarbecht mat der Stad Prüm vergi gëtt. De Präis ass nom Keeser Lothaire I. benannt.
Vaux-Villaine
Vaux-Villaine ass eng franséisch Gemeng an den Ardennen an der Regioun Grand Est.
Kaiser-Lothar-Preis
Geschicht
Am Zweete Weltkrich gouf d'Regioun vun den Ardennen an vun der Äifel schwéier getraff, och während der Ardennenoffensiv. D'Europäische Vereinigung Eifel-Ardennen (EVEA) gouf 1955 gegrënnt fir d'grenziwwerschreidend Zesummenaarbecht ze fërderen, ënner anerem duerch d'Opstellung vun Austauschprogrammer fir jonk Leit. 1957 war zu Prüm eng Konferenz vun der EVEA, op déi och Kënschtler invitéiert waren. Dëst huet zu der Grënnung vun der Europäischen Vereinigung Bildender Künstler aus Eifel an Ardennen (EVBK), eng Associatioun vu Kënschtler aus der Belsch, Däitschland, Frankräich a Lëtzebuerg.
Vaux-Villaine
Wéi 2011 de Parc naturel régional des Ardennes entstanen ass, war Vaux-Villaine eng vun de Grënnungsgemengen.
Kaiser-Lothar-Preis
Geschicht
1957 gouf de Kaiser-Lothar-Preis als Stëftung vun der Stad Prüm an d'Liewe geruff. De Präis gëtt u Kënschtler iwwerreecht, déi un den alljärlechen Ausstellunge vun der EVBK deelhuelen. Eng Jury, déi aus engem President, zwéin EVBK-Verwaltungsmemberen an zwéi Kënschtlermembere besteet, mécht eng Selektioun. Dobäi kuckt s'op den Engagement un der europäescher Iddi souwéi Kontakter an den Nopeschlänner an op d'kënschtleresch Entwécklung vun de Kënschtler. Ier d'Jury e Laureat ernennt, freet se d'Zoustëmmung vum Prümer Gemengerot.
Revue technique luxembourgeoise
Revue technique luxembourgeoise ass eng lëtzebuergesch Zäitschrëft a franséischer an däitscher Sprooch, déi véier Mol am Joer vun der da Vinci ASBL - Association of Engineers, Architects, Scientists, Industrialists erausgi gëtt.
Si behandelt Theemen aus de Beräicher Ingenieurswiesen, Architektur, Wëssenschaft an Industrie. Zousätzlech gëtt et e Cahier Sceintifique, deen zwee Mol d'Joer erauskënnt.
Si gouf 1920 vum Antoine Hirsch gegrënnt. Zanter 2020 kënnt se just nach online eraus.